Foto: nezhatin.com.ua Italiyadagi zilzila oqibatida yer qobig‘i 70 sm ga siljidi, deb xabar bermoqda Yevropa koinot agentligi. Bu Markaziy Italiyadagi Kasteluchcho tumanida yuz bergan. 30 oktabr ertalabki vaqt sodir bo‘lgan 6,5 magnitudali zilzila oqibatida 130 kvadrat kilometr hududdagi jinslarning maksimal surilishi 70 sm ni tashkil qilgan. Buni qayd qilish uchun Italiyaning Atrof-muhitni elektr-magnit zondlash instituti mutaxassislari 26 oktabr va 1 noyabrda suratga olingan radar suratlarni o‘zaro taqqoslashdi. Ushbu ish Italiyaning geofizika va vulqonshunoslik milliy instituti bilan hamkorlikda o‘tkazildi.